கேள்வி: ஸ்ரீராம் பார்த்தசாரதி - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: ஸ்ரீராம் பல தனிப்பாடல்களைப் பதிவு செய்து அவற்றை பாரம்பரிய பாணியில் வெளியிட்டுள்ளார். இளையராஜா மற்றும் ஹாரிஸ் ஜயராஜ் போன்ற மூத்த இசை இசை இயக்குனர்களுடனும் தொடர்ந்து பணியாற்றியுள்ளார். அதே நேரத்தில் ஏ. ஆர். ரகுமான், யுவன் சங்கர் ராஜா மற்றும் வித்தியாசாகர் போன்ற பிற இசை இயக்குனர்களுடனும் பணியாற்றியுள்ளார். தனது இசைக்காக பல விருதுகளையும் வென்றுள்ளார். பிதாமகன் படத்தில் இடம்பெற்ற “இளங்காற்று வீசுதே” (2003), கஜினி (திரைப்படம்) படத்தில் இடம்பெற்ற “சுட்டும் விழி சுடரே” மற்றும் தங்க மீன்கள் (2013) படத்தில் இடம்பெற்ற “ஆனந்த யாழை மீட்டுகிறாய்” ஆகிய பாடல்கள் ஸ்ரீராமின் மிகவும் பிரபலமான பாடல்களில் அடங்கும். “சுட்டும் விழி சுடரே ” பாடலுக்காக தமிழ்நாடு பிலிம்பேர் விருதையும், “ஆனந்த யாழை மீட்டுகிறாய்” படத்திற்காக தென்னிந்திய சர்வதேச திரைப்பட விருது மற்றும் பிலிம்பேர் பரிசுகளையும் வென்றுள்ளார். கமல்ஹாசன், சைந்தவி (பாடகி), இராஜன் சோமசுந்தரம் ஆகியோருடன் இணைந்து ''ஷேட்ஸ் ஆஃப் ப்ளூஃ ஏ மியூசிக்கல் டிரிபுயூட் டு வெண்முரசு'' என்ற பாடலை பாடியதற்காக ஸ்ரீராம் பாராட்டுக்களைப் பெற்றார். மேலும் இப்பாடல் இவரது தொழில் வாழ்க்கையின் சிறந்த பாடல்களில் ஒன்றாக கருதப்படுகிறது.